b'\n_START_ARTICLE_\nJaka \xc5\xbdeleznikar\n_START_SECTION_\nUstvarjanje\n_START_PARAGRAPH_\nPo literarnem prvencu 54.000 besed (1994) deluje na podro\xc4\x8dju spletne umetnosti (1996/97) z izrazitim literarnim poudarkom. Izrazni mediji obsegajo knjige, spletne strani, dodatke za brskalnik Firefox, aplikacijo za pametne telefone z operacijskim sistemom Android, nastope, branja in razstave._NEWLINE_Leta 2010 je na De Montfort University v Zdru\xc5\xbeenem kraljestvu Velike Britanije in Severne Irske pridobil akademski naziv Master of Arts in Creative Writing and New Media._NEWLINE_\xc5\xbdivi v Ljubljani, svoja dela v sloven\xc5\xa1\xc4\x8dini in angle\xc5\xa1\xc4\x8dini predstavlja prek interneta in v literarnih in razstavnih kontekstih, tako v Sloveniji kot mednarodno.'